cyanic-selkie/wikianc huggingface dataset:
კოლხური
გამოყვანილია საქართველოს სასოფლო-სამეურნეო ინსტიტუტის მევენახეობის კათედრაზე. ავტორები: მაქსიმე და რევაზ რამიშვილები. მშობელ წყვილებად გამოყენებულია ალექსანდრიული მუსკატი და განჯური.
ბოტანიკური აღწერა
ზრდასრული ფოთოლი დიდი ზომისაა. ფოთლის ფირფიტა ქვედა მხრიდან მცირედაა შებუსული. ყვავილი ორსქესიანია. მტევანი საშუალოზე დიდი ზომისაა, ცილინდრულ-კონუსური ან ცილინდრული ფორმის. კუმსია. მარცვალი დიდი ზომისაა, ფორმით ოვალური, ღია მწვანე, მოყვითალო-მოქარვისფრო. კანი ნორმალური აქვს, საკმაოდ რბილობიანი, მკვეთრად გამოხატული მუსკატური გემოთი.
ყურძენი სრულ სიმწიფეში სექტებრის შუა რიცხვებში შედის. ვაზი საშუალოზე ძლიერი ზრდისა და უხვმოსავლიანია. მტევნის საშუალო წონა 200-350 გრამია. ყურძნის სრული სიმწიფის პერიოდში მისი შაქრიანობა აღწევს 19-20.5%-ს, ხოლო მჟავიანობა — 7.5-8 გ/ლ-ს.
კოლხური მაღალხარისხიანი სასუფრე ყურძნის ჯიშია.
ლიტერატურა
კატეგორია:ვაზის თეთრყურძნიანი სელექციური სასუფრე ქართული ჯიშები
ჯონ მეინარდ კეინზი
ჯონ მეინარდ კეინზი (John Maynard Keynes; დ. 5 ივნისი, 1883 — გ. 21 აპრილი, 1946) — ბრიტანელი ეკონომისტი, რომლის იდეებმა (კეინზიანიზმი) უმნიშვნელოვანესი გავლენა იქონია თანამედროვე ეკონომიკურ და პოლიტიკურ თეორიაზე, ასევე მრავალი მთავრობის ფისკალურ პოლიტიკაზე. ის ქადაგებდა ინტერვენციულ სამთავრობო პოლიტიკას, რომლითაც მთავრობას ფისკალური და მონეტარული ზომების გამოყენებით ეკონომიკური ვარდნის, დეპრესიებისა და ბუმის უარყოფითი ეფექტების შემსუბუქება შეეძლო. მას თანამედროვე თეორიული მაკროეკონომიკის ერთ-ერთ მამად მიიჩნევენ.
ბიოგრაფია
დაიბადა კემბრიჯში. მისი მოძღვრება და იდეები საფუძვლად დაედო არა მარტო ინგლისის, არამედ მრავალი სხვა სახელმწიფოების ეკონომიკურ პოლიტიკას. კეინზის მოღვაწეობის სფერო საკმაოდ მრავალფეროვანი იყო: იგი აქტიურად მონაწილეობდა ქვეყნის პოლიტიკურ და ეკონომიკურ საქმიანობაში. გარკვეული პერიოდის მანძილზე კეინზს ეკავა ინგლისის ბანკის დირექტორის თანამდებობა, მონაწილეობდა ვერსალის საზავო კონფერენციის მუშაობაში, ანტანტის უმაღლეს ეკონომიკურ საბჭოში და ა. შ. კეინზის აქტიური მონაწილეობის შედეგად ჩამოყალიბდა საერთაშორისო სავალუტო ფონდი და რეკონსტრუქციისა და განვითარების საერთაშორისო ბანკი (იგივე მსოფლიო ბანკი)
1906 წლიდან იგი მოღვაწეობდა კემბრიჯის უნივერსიტეტში, სადაც ა. მარშალის შეხედულებები იყო გაბატონებული. მიუხედავად იმისა, რომ კეინზი საკუთარ თავს მარშალის მიმდევრად თვლიდა, „კემბრიჯის სკოლის“ კრიზისის შემდეგ მან უკვე დაიწყო მარშალის იდეების გაკრიტიკება. 1936 წელს გამოქვეყნდა მისი მთავარი ნაშრომი „დასაქმების, სარგებლისა და ფულის ზოგადი თეორია“. 1944 წელს აშშ-ში, ბრეტონ-ვუდსში ჩატარებულ კონფერენციაზე იგი დიდი ბრიტანეთის დელეგაციას ხელმძღვანელობდა.
საზოგადოების ნორმალური განვითარებისათვის კეინზი მიზანშეწონილად თვლიდა სახელმწიფოს აქტიურად ჩარევას, ანუ ეკონომიკის სახელმწიფოებრივ რეგულირებას. იგი მიიჩნევდა, რომ სრული დასაქმების მიღწევა, ასევე უმუშევრობისა და კრიზისების ლიკვიდაცია ამ გზით იყო შესაძლებელი.
კეინზი მრავალი ნაშრომის ავტორია, მათგან აღსანიშნავია: „ინდოეთის ვალუტა და ფინანსები“, „ვერსალის საზავო ხელშეკრულების ეკონომიკური შედეგები“, „ტრაქტატი ფულის რეფორმის შესახებ“ და სხვა. საერთოდ, კეინზის ნაშრომებში დიდი ადგილი ეთმობა ფულის თეორიის საკითხებს, იგი იცავდა ფულის ნომინალისტურ თეორიას.
აღსანიშნავია მისი ნაშრომი სახელწოდებით: „ტრაქტატი ფულის რეფორმის შესახებ“, სადაც მან წამოაყენა რეგულირებადი ვალუტის შექმნის იდეა და შეიმუშავა პროგრამაც. იგი მოითხოვდა ინგლისში არსებული ფულის მიმოქცევის იმ სისტემის შეცვლას, რომელიც ემყარებოდა ოქროს სტანდარტის პრინციპებს. კეინსს შესაძლებლად მიაჩნდა ის, რომ კაპიტალისტურ მეურნეობაში ქაღალდის ფულს შეეძლო ფულის ფუნქციების შესრულება ოქროს მნიშვნელობის გარეშე. ამ ნაშრომში კეინსი მოითხოვდა ოქროზე გადაუხურდავებელი ქაღალდის ფულის შემოღებას. „ტრაქტატში“ იგი ერთდროულად ფულის რაოდენობრივ და ნომინალისტურ თეორიებს იცავდა და სწორედ მათი გაერთიანების საუძველზე შექმნა რეგულირებადი ვალუტის თეორია.
რესურსები ინტერნეტში
კატეგორია:დაბადებული 5 ივნისი კატეგორია:დაბადებული 1883 კატეგორია:გარდაცვლილი 21 აპრილი კატეგორია:გარდაცვლილი 1946 კატეგორია:ბრიტანელი ეკონომისტები
მარტვილის ოთხთავი
მინიატიურა|250პქ|საზედაო ასო მარტვილის ოთხთავიდან მარტვილის ოთხთავი — XI საუკუნის ქართული ხელნაწერი სახარება. გადაწერილია მარტვილის მონასტერში 1050 წელს იოანე მესვეტისა და არსენ ეშისძის მიერ. დამკვეთია იოანე ფარჯანიანი.
ტექსტი შესრულებულია ყავისფერი მელნით, სათაურები და მნიშვნელოვანი ადგილები კი სინგურითაა გამოყოფილი. ხელნაწერი გაფორმებულია ორნამენტული საზედაო ასოებით, აგრეთვე წმინდა მათესა და წმინდა მარკოზ მახარებლის მინიატიურებით.
საწერ მასალად გამოყენებულია ეტრატი. მარტვილის ოთხთავი 186 ფურცლისგან შედგება; ფურცლის ზომებია 23X19 სანტიმეტრი. ხელნაწერი დაცულია საქართველოს ხელნაწერთა ეროვნულ ცენტრში (ფონდი: S-391).
ლიტერატურა
კატეგორია:ქართული სასულიერო ხელნაწერები კატეგორია:ხელნაწერთა ეროვნული ცენტრის S ფონდი კატეგორია:ქართული ოთხთავები კატეგორია:XI საუკუნის ხელნაწერები
მაკვანეთი
მაკვანეთი — თემი ოზურგეთის მუნიციპალიტეტში. მოიცავს სოფლებს: ზემო მაკვანეთი, ქვემო მაკვანეთი (ცენტრი) და გოგიეთი. მაკვანეთში ფუნქციონირებს საჯარო სკოლა.
ისტორია
მაკვანეთი არის სოფლების ზემო მაკვანეთისა და ქვემო მაკვანეთის ძველი სახელწოდება. სოფელში აღმოჩენილია ბრინჯაოს ნივთები და ზოდები. გვიან ფეოდალურ ხანაში წარმოადგენდა ნაკაშიძეების სამფლობელოს. აქვე ცხოვრობდა ნაკაშიძეების ერთი შტო, რომელსაც XVII-XVIII საუკუნეების მიჯნაზე მაკვანეთში სასახლე ჰქონდა მოწყობილი. მამუკა ნაკაშიძე მოხსენიებული იყო სოფელში მდგარი მთავარანგელოზის ეკლესიის მთავარანგელოზის ვერცხლის ხატის ქვემო არშიაზე. აღნიშნული წარწერა XVIII საუკუნის დასაწყის მიეკუთვნება. ნაკაშიძეების სახელი დღემდე აქვს შემორჩენილი ერთ-ერთ გორაკს.
მთავარანგელოზის ხის ტაძარი, გორმაღალზე იდგა და ქვის გალავანი ჰქონდა. 1828 წლისთვის მის სამრევლოში 58 კომლი შედიოდა. XIX საუკუნეში გოგიეთთან ერთად შედიოდა შემოქმედის სასოფლო საზოგადოებაში. 1890 წელს სოფელში თედორე კიკვაძემ გახსნა სკოლა. 1891 წლიდან სკოლა ნიკო ჯანაშიამ გადაიბარა. 1894 წელს სკოლა ოფიციალურად დაამტკიცეს. 1903 წელს ის ორკლასიანი გახდა, ხოლო 1930-იან წლებში უკვე შვიდწლიანი სკოლა იყო. 1938 წელს აშენდა საექიმო პუნქტი და სოფლის კლუბი.
საბჭოთა პერიოდში მოქმედებდა სამუსიკო სკოლა. 1963-1964 წლებში მიმდინარეობდა მაკვანეთი-გოგიეთის საბაგირო გზის მშენებლობა, რომელიც არ დაასრულებულა. 1977 წელს მაკვანეთის კოლმეურნეობა ფლობდა 158 ჰა ჩაისა და 23 ჰა ციტრუსის პლანტაციებს.
მაკვანეთის განძი
1979 წლის სექტემბერში, მაკვანეთის უბან შეტაულაში აღმოჩნდა ვერცხლის ოთხი პოლონური მონეტა. მონეტები XVII საუკუნის 20-იან წლებს (16221624) განეკუთვნება და მოჭრილია სიგიზმუნდ III ვაზას მიერ. მაკვანეთის მონეტებისდან სამი მათგანი ერთსახოვანია, ხოლო მეოთხე განსხვავებულია მათგან. მონეტები ადასტურებენ რეჩ პოსპოლიტასთან გურიის სამთავროს ურთიერთობას XVII საუკუნის დასაწყისში. გურიაში პოლონური მონეტების გავრცელების კიდევ ორი შემთხვევაა დაფიქსირებული. 1900 წელს ზედუბანში აღმოჩნდა ორი, ხოლო 1958 წელს ჭანჭათში ამდენივე ვერცხლის პოლონური მონეტა.
მდინარე აგიდაყვა
მაკვანეთის ტერიტორიაზე მიედინება მდინარე აგიდაყვა, რომელიც აჭისწყალს ერთვის. მდინარის სახელწოდების შესახებ არსებობს ლეგენდა: ერთხელ მდინარეს ზემოდან ჭაბუკის გვამი ჩამოუტარებია. მოსახლეობა მიცვივდა სანახავად. იმდენი მისულიყო მდინარის პირას, რომ რიგი დადგა. უკან მდგომნი იძახდნენ, ერთი მაჩვენეთ, ვინ დაყვა მდინარეს, ჩემიანი ხომ არ არის. წინ რომ გააღწევდნენ, მოტირალები ჭაბუკის გვამზე მიუთითებდნენ და შესძახებდნენ, აგია იგი უბედური, აგი დაყვაო.
მოსახლეობა
1901 წელს სოფლის მოსახლეობა შეადგენდა 113 კომლს.
ცნობილი ადამიანები
მინი|მაკვანეთის ეკლესია მაკვანეთში მრავალი სახალხო მომღერალი და ლოტბარი დაიბადა, მათ შორის ერქომაიშვილების გვარის ცნობილი წარმომადგენლები ვლადიმერ, ანანია, და არტემ ერქომაიშვილები. ასევე გიორგი იობიშვილი და ილარიონ სიხარულიძე.
ასევე სოფელში დაიბადნენ:
სქოლიო
კატეგორია:ოზურგეთის მუნიციპალიტეტის ისტორიული სოფლები კატეგორია:ოზურგეთის მუნიციპალიტეტის თემები
ელარია სენდი
200px|მინი ელარია სენდი (Ellaria Sand — ჯორჯ რეიმონდ რიჩარდ მარტინის ფენტეზის ჟანრის რომანების სერიის, „ყინულისა და ცეცხლის სიმღერის“ პერსონაჟი და ასევე მისი ტელეადაპტაციის ერთ-ერთი გმირი. ტელეადაპტაციისას მისი როლი შეასრულა ბრიტანელმა მსახიობმა ინდირა ვარმამ.
ელარია სენდი იყო დორნის პრინცის ობერინ მარტელი მფარველი და ულერის სახლის ბუში, ის როგროც ბუში ატარებდა გვარს „სენდი“, როგორც ყველა ბუში დორნში.
რესურსები ინტერნეტში
კატეგორია:სატახტოთა თამაში კატეგორია:ყინულისა და ცეცხლის სიმღერის პერსონაჟები
იარბილგონგის ჩანჩქერი
იარბილგონგი — ჩანჩქერი აღმოსავლეთ ავსტრალიაში, კვინსლენდის შტატში. ეს ადგილი მდებარეობს ლამინგტონის ეროვნული პარკში, ჩანჩქერი წარმოიქმნება მდინარე კომერაზე და მისი სიმაღლე შეადგენს 150 მეტრს.
იხილეთ აგრეთვე
კატეგორია:კუინზლენდის ჩანჩქერები
საუდი (ბაია)
საუდი (Saúde) — მუნიციპალიტეტი ბრაზილიაში, ბაიას შტატში. მიეკუთვნება ბაიას შტატის ჩრდილო-ცენტრალური მეზორეგიონს.
2010 წლის მონაცემებით, მოსახლეობა 11 847 ადამიანს შეადგენდა. ფართობი 499.722 კმ²-ია. მოსახლეობის სიმჭიდროვე 23.71 კმ²-ზე.
რესურსები ინტერნეტში
კატეგორია:ბაიას შტატის მუნიციპალიტეტები
Lasioglossum bremerense
Lasioglossum bremerense — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1931 წელს.
სქოლიო
bremerense
ზილის ჩანჩქერი
ზილი — ჩანჩქერი აღმოსავლეთ ავსტრალიაში, კვინსლენდის შტატში. ეს ადგილი მდებარეობს ატერტონის პლატოში. ზილის ჩანჩქერიდან 43 კილომეტრში მდებარეობს მარჯნის ზღვა, ხოლო ჩანჩქერიდან 1 352 კილომეტრში მდებარეობს შტატის ადმინისტრაციული ცენტრი ბრიზბენი.
იხილეთ აგრეთვე
კატეგორია:კუინზლენდის ჩანჩქერები
ნიკორაული
ნიკორაული — მთა საქართველოში, იმერეთის მხარეში, ხარაგაულის მუნიციპალიტეტში. მდინარეების ლიხის ქედის დასავლეთ კალთებზე, ძირულისა და ჩხერიმელის წყალგამყოფ გედსამანიის ქედზე. სიმაღლე 1441 მ. აგებულია ბაიოსის პორფირიტული წყებებით. კალთები დამრეცია, სიმეტრიული. შემოსილია რცხილნარ-წიფლნარით.
ლიტერატურა
კატეგორია:იმერეთის მხარის მთები
კაბალა (იუდაიზმი)
კაბალას მთავარი წყარო სეფერ იეცირა, ზოჰარი და ჰარის (არიზალისა და ჰარის სახელით ცნობილი რაბინ იცხაკ ლურია აშკენაზის ნაშრომები) ტექსტებია. კაბალა ორთოდოქსი ებრაელების დიდი ნაწილისთვის ავტორიტეტული სწავლებაა. სიტყვა კაბალას წარმოშობა დაუდგენელია, თუმცა მის შემოტანას ფილოსოფოსს სოლომონ იბნ გებიროლს (1021-1058 წწ.) და XIII საუკუნის ესპანელ კაბალისტს — ბაჰია ბენ აშერს. ეს ტერმინი ებრაული ეზოთერული ცოდნისა და პრაქტიკების აღსანიშნავად გამოიყენება. მისი მიმდევრების თანახმად, კაბალის საშუალებით ადამიანი სულიერად უფრო უახლოვდება ღმერთს, ამიტომაც თვლიან, რომ კაბალა კაცობრიობას ღვთის ქმნილებების ჭვრეტის საშუალებას აძლევს.
XX საუკუნის უდიდესი კაბალისტი რაბი იეჰუდა აშლაგი – ბაალ სულამი კაბალის ასეთ განმარტებას იძლევა: „კაბალა, არც მეტი და არც ნაკლები, წარმოადგენს უმაღლესი ძალების ზემოდან ქვემოთ დაშვების მიზეზ-შედეგობრივ თანმიმდევრობას, რომელიც აბსოლუტურ და მუდმივ კანონებს ექვემდებარება. ძალების, რომლებიც გაერთიანებული და მიმართულია ერთი უაღრესად მაღალი მიზნის მისაღწევად, რასაც „ადამიანისათვის შემქმნელის ამქვეყნად გამოვლენა“ ეწოდება.
კაბალას უკანასკნელი ასწლეულის არაერთი ებრაული მოძრაობა ეფუძნება — კერძოდ, ისეთი მნიშვნელოვანი, როგორებიცაა ჰასიდიზმი და რელიგიური სიონიზმი.
ფლინტსტოუნები
ფლინტსტოუნები (The Flintstones) — ამერიკული ანიმაციური ტელესერიალი, რომელიც გადიოდა ტელეარხის ABC ეთერში 1960 წლის 30 სექტემბრიდან 1966 წლის 1 აპრილამდე. სერიალში მოთხრობილია მუშათა კლასის ქვის ხანის ადამიანებსა და მათ ოჯახებზე, ძირითადად - ფრედ ფლინსტოუნსა და ბარნი რაბლზე. სერიალი შემდგომში არაერთი სრულმეტრაჟიანი ანიმაციური ეკრანიზაციის სახით იქნა გამოშვებული. დიდი პოპულარობა მოიპოვა 1994 წლის მხატვრულმა ფილმმაც.
რესურსები ინტერნეტში
კატეგორია:1960-იანების ანიმაციური სერიალები კატეგორია:1960 წელს დაწყებული ამერიკული ტელესერიალები კატეგორია:1966 წელს დასრულებული ამერიკული ტელესერიალები კატეგორია:USA Cartoon Express
მირიან ბატონიშვილი
მირიან ბატონიშვილი (ბაგრატიონი) (დ. 19 აგვისტო, 1766 ― გ. 15 სექტემბერი, 1834) — ერეკლე II-ისა და დარეჯან დედოფლის ძე.
შედიოდა იმ დელეგაციის შემადგენლობაში, რომელიც ერეკლე II-მ გაგზავნა პეტერბურგს 1783 ტრაქტატის დადებასთან დაკავშირებით იქვე დარჩა და  რუსეთის სამსახურში შევიდა. პეტერბურგიდან მიმოწერა ჰქონდა ქართლ-კახეთის სამეფო კართან. მიიღო გენერალ-მაიორის ჩინი და სენატორობა. 1797 დასაწყისში ებოძა ყაბარდოს პოლკის შეფობა. მსახურობდა „კავკასიის ლინიაზე“ გენერალ გუდოვიჩთან. მირიან ბატონიშვილმა შემოგვინახა „დავითიანის“ გურამიშვილისეული ხელნაწერი და არზა. მირიან ბატონიშვილი 1798 იანვარში საქართველოში დაბრუნდა, გათავისუფლდა სამსახურიდან და აქვე დარჩა. 1801 წლის 15 მარტიდან სამუდამოდ დასახლდა პეტერბურგში, ეწეოდა ლიტერატურულ და მთარგმნელობით მოღვაწეობას. რუსულიდან თარგმნა „სწავლა თქმული ილია მინიატისაგან“ (A - 1448), ბრავეს ტრაგედია „ატეისტი“ (H - 2321). ავტორია რამდენიმე იამბიკოსი. დასაფლავებულია ალექსანდრე ნეველის ლავრაში.
ლიტერატურა
კატეგორია:დაბადებული 19 აგვისტო კატეგორია:დაბადებული 1766 კატეგორია:გარდაცვლილი  15 სექტემბერი კატეგორია:გარდაცვლილი 1834 კატეგორია:ქართლ-კახეთის სამეფოს ბაგრატიონები
ესკალონილია
ესკალონილიის (Escalonilla) — მუნიციპალიტეტი ესპანეთში, შედის კასტილია-ლა-მანჩის ავტონომიური გაერთიანების ტოლედოს პროვინციის ტორიხოსის კომარკის შემადგენლობაში. ფართობი — 51 კმ². მოსახლეობა — 1420 კაცი (2020 წ.).
სქოლიო
კატეგორია:ტოლედოს მუნიციპალიტეტები
მაკვისი
მაკვისი გავრცელებულია ზღვის დონიდან 800 მ-მდე, ჩრდილოეთ რაიონებში კი 400 მ-მდე, ჭარბობს ხეშეშფოთლოვანი ან ფოთლებრედუცირებული, ხშირად ეკლიანი მცენარეები (ხემარწყვა, დანამასტაკი, ძახველი, წყავმაზა, ესპანური კურდღლისცოცხა, საკმელა, ხისებრი მანანა, წითელნაყოფა ღვია, ეთერზეთოვანი ლავანდი, როზმარინი და სხვა); აღმოსავლეთისკენ მაკვისში შერეულია ფოთოლმცვივანი მცენარეები: ტერებინთო, მაკედონიური მუხა და სხვა.
მაკვისი მეტწილად ვითარდება მარადმწვანე მუხნარებისა და სხვა ტყეების გაჩეხვის შედეგად. ამიტომ მასში შერეულია ხოლმე ამ ტყეების შემქმნელი ქვამუხა, კორპის მუხა, ზეთის ხე და სხვა. მაკვისში ხშირია ლიანები- ეკალღიჭი, სატაცური და სხვა, აგრეთვე ბოლქვიანი და ერთწლოვანი ბალახები. მაკვისის ფრაგმენტები დასავლეთ საქართველოშიც არის ალაგ-ალაგ მთისწინეთზე. ასეთია, მაგ., საკმელას მაკვისი, ხემარწყვას მაკვისი, ხისებრი მანანა კი იარუსის სახით, ზოგან შეფარებულია მუხნარებში. მაკვისის ფრაგმენტები სამხრეთ ყირიმშიც არის. მაკვისის ანალოგებია ჩაპარალი (ცენტრალურ ამერიკაში), ესპინალი და მატორალი (ჩილეში), სკრაბი (ცენტრალურ ავსტრალიაში), ფინბოში (სამხრეთ-დასავლეთ ავსტრალიაში და სამხრეთ აფრიკაში).
ლიტერატურა
კატეგორია:ბოტანიკა
დაბა (ბორჯომის მუნიციპალიტეტი)
დაბა — სოფელი ბორჯომის მუნიციპალიტეტში (წაღვერის თემში). მდებარეობს მდინარე გუჯარეთისწყლის მარჯვენა მხარეს, გვირგვინას ქედის სამხრეთ–დასავლეთ კალთაზე. ბორჯომი–ბაკურიანის საავტომობილო და სარკინიგზო გზაზე. ზღვის დონიდან 1025 მეტრი, ბორჯომიდან 11 კილომეტრი, წაღვერიდან 3 კმ. სოფელში არის რკინიგზის სადგური.
ისტორია
1595 წლის „გურჯისტანის ვილაიეთის დიდი დავთრის“ მიხედვით ოსმალთაგან დაპყრობილ სამხრეთ საქართველოში სოფელი დაბა შედიოდა პეტრეს ნაჰიეში, რომელიც პეტრეს ლივაში აღირიცხებოდა. იქ მაშინ მხოლოდ ორი კომლი ქართველი ცხოვრობდა: ბადრია და ალექსა, ძმა მისი, რებიც 4500 ახჩას იხდიდნენ წლიურად. დაბაში ამჟამად XIX საუკუნეში იმერეთიდან და ქართლიდან გადმოსახლებული ქართველები ცხოვრობენ. მათი გვარებია: ჯაფიაშვილი, თედიაშვილი, დათუნაშვილი, შატბერაშვილი, წიქარიშვილი, მესხიძე, ლომიძე, ხაჩიძე და სხვ.
სოფლის ტერიტორიაზე შემორჩენილია შუა საუკუნეების ხუროთმოძღვრების ორი ძეგლი: მარიამწმინდა და წმინდა გიორგის ეკლესია.
დემოგრაფია
2014 წლის აღწერის მონაცემებით სოფელში ცხოვრობს 194 ადამიანი.
სქოლიო
კატეგორია:ბორჯომის მუნიციპალიტეტის სოფლები
დიდი არმია
დიდი არმია (Grande Armée) — საფრანგეთის იმპერიის ძირითადი არმიის სახელწოდება ნაპოლეონის ომების დროს. არმიის შექმნა უკავშირდება ნაპოლეონ I-ის მიერ დაგეგმილ, ბრიტანეთში შეჭრის ოპერაციას. ოპერაციისთვის არმია ბულონის ბანაკში მზადდებოდა, თუმცა მესამე კოალიციის ომის დაწყების გამო მას თავისი თავდაპირველი მისია არ შეუსრულებია. დიდი არმიის სახელს ატარებს პირადად ნაპოლეონის დაქვემდებარებაში მყოფი არმიები. პირველად არმიამ მონაწილეობა მიიღო მესამე კოალიციის ომში, უკანასკნელად კი მეექვსე კოალიციის ომში, რის შედეგადაც საფრანგეთ-რუსეთის ომის შემდეგ დასუსტებული არმია განადგურდა. ხშირად ასი დღის განმავლობაში მობილიზებულ არმიას, რომელმაც ვატერლოოს ბრძოლაში მიიღო მონაწილეობა, ასევე დიდ არმიას უწოდებენ. არმიის რაოდენობის კულმინაციას მიაღწია საფრანგეთ-რუსეთის ომში, როდესაც ის 600,000 ჯარისკაცს ითვლიდა.
სქოლიო
კატეგორია:ნაპოლეონის ომები
Phymorhynchus clarinda
Phymorhynchus clarinda — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ეფთალიტები
220px|მინიატიურა| ეფთალიტების სახელმწიფო ეფთალიტები (თეთრი ჰუნები) — ხალხი ადრე შუასაუკუნეებში (IV—VI საუკუნეები), რომლებიც მოვიდნენ შუა აზიაში (სოგდიანა, ბაქტრია) ავღანეთიდან და აღმოსავლეთ ირანიდან.
წარმომავლობა
მინი|მარცხნივ| ეფთალიტური მონეტა მეფე ლაჰანა (უდლიანიდან) არსებობს მრავალი მოსაზრება ეფთალიტების წარმოშობის შესახებ. მკვლევართა უმრავლესობა ერთმანეთთან აიგივებს ეფთალიტებს და ჰიონიტებს და თვლის, რომ ისინი იყვნენ ცენტრალურ აზიაში მომთაბარე ხალხები, რომლებმაც შეაღწიეს პამირისპირეთში ჩრდილო-აღმოსავლეთ რეგიონებიდან. არსებობს მოსაზრება, რომ ეფთალიტები და ჰიონიტები  მონათესავე, მაგრამ სხვადასხვა ხალხები არიან. არსებობს, აგრეთვე, მოსაზრება, რომ ეფთალიტების ეთნოგენეზში მონაწილეობა მიიღეს, როგორც ჩინეთიდან მიგრირებულმა ტომებმა — ტოხარებმა, ასევე ადგილობრივმა სოგდიანას მოსახლეობამ. ლ.ნ. გუმილევის თანახმად, ეფთალიტები არიან პამირისპირეთიდან წამოსული მთიელები.
აღმოსავლურ ირანული ვერსია
ამ ვერსიის თანახმად, ეფთალიტებს თვლიან თანამედროვე პუშტუნების წინაპარ ძველირანელ ხალხად. ეფთალიტური წარმოშობის მონეტების განხილვისას, რომელზეც ბაქტრიული ენაზე ბერძნული ანბანით შესრულებული წარწერები გვხვდება, თვით ეფთალიტები საკუთარ თავს უწოდებენ ჰიონს. პროკოფი კესარიელი თავის ნაშრომში სპარსელებთან ომის შესახებ, ეფთალიტებს "თეთრ ჰუნებს" უწოდებს, თუმცა მკვეთრად მიჯნავს მათ ერთმანეთისგან. ეფთალიტებს "ბარბაროსებად" მოიხსენიებენ, თუმცა ამ უძველეს ავტორთანაც კი არ გვხვდება ცნობები ეფთალიტთა შესახებ გავრცელებული საეჭვო თქმულებების ავთენტურობის (უტყუარობის, ნამდვილობის) შესახებ. თვით პუშტუნებმა თავის ზღაპრებსა და თქმულებებში არ შემოგვინახეს ეფთალიტებთან დაკავშერებული მინიშნებები. ამასთან, სავარაუდოდ, პუშტუნების ეთნოგენეზში ეფთალიტებთან გარდა მრავალი ხალხი იღებდა მონაწილეობას. კერძოდ, ბაქტრიელები და სოგდიანელები, უფრო გვიან — არაბები, თურქები და მონღოლები. მხედველობაში მისაღებია, აგრეთვე ისიც, რომ ეფთალიტების შესახებ საეჭვო წარმოშობის ლეგენდებისა და მონეტების გარდა, თითქმის არაფერია შემორჩენილი.
თურქული ვერსია
მეორე, ასევე, მრავალი ავტორის მიერ აღიარებული ვერსიის თანახმად, ეფთალიტები მიჩნეულია ძველ თურქულენოვან ხალხად. მკვლევარ პარკერის მიხედვით, ისინი არიან იგივე იუზბანი ე. წ. თურქები. ანალოგიური მოსაზრება გააჩნიათ სხვა მკვლევარებს, მაგალითად, საბჭოთა მკვლევარ ს.პ. ტოლსტოვს, რომელიც თვლის, რომ ძველი ეფთალიტების საყოფაცხოვრებო არეალი იყო მდინარე სირდარიის სანაპირო ე.წ. IV საუკუნეში ბარბაროსული ტომების აღზევების საერთო რეგიონი. დავით ქრისტიანი ეფთალიტებს, აგრეთვე, მიიჩნევს ძველ თურქულენოვან ხალხად. თურქული წარმოშობის ვერსიის მომხრეებს ერთ-ერთ მნიშვნელოვან არგუმენტად მოჰყავთ ინტერპრეტაცია, რომლის თანახმად, VI საუკუნის ეფთალიტების ერთ-ერთი მმართველის, მიჰირაკულას სახელი ორი ნაწილისგან შედგება: ირანული სიტყვა მიჰრ — მზე და თურქული სიტყვა კულ — მონა.
რესურსები ინტერნეტში
კატეგორია:აზიის დაკარგული ხალხები კატეგორია:ირანელი ხალხები კატეგორია:უზბეკეთის ისტორია კატეგორია:თურანის ტომები
დგვარი
დგვარი — სოფელი ბორჯომის მუნიციპალიტეტში, ტაძრისის თემში. მდებარეობს თრიალეთის ქედის ჩრდილო-დასავლეთ კალთაზე, ბორჯომის ხეობაში. მდინარე დვირულის მარცხენა მხარეს. ზღვის დონიდან 1320 მეტრი, ბორჯომიდან 28 კილომეტრი, ტაძრისიდან 1 კმ.
დემოგრაფია
2014 წლის აღწერის მონაცემებით სოფელში ცხოვრობს 224 ადამიანი.
სქოლიო
კატეგორია:ბორჯომის მუნიციპალიტეტის სოფლები
ფედჩენკოს მყინვარი
ფედჩენკოს მყინვარი (Пиряхи Федченко) — დიდი მყინვარი ცენტრალურ ტაჯიკეთში. პამირის უდიდესი მყინვარი. მთა-ხეობის ტიპისაა. სათავე აქვს იაზგულემის ქედის ჩრდილოეთ კალთაზე, დამოუკიდებლობის, 26 კომისრისა და პარიზის კომუნის პიკების მთისძირზე, ეშვება მეცნიერებათა აკადემიის ქედის აღმოსავლეთი კალთის გასწვრივ და იერთებს 45-მდე მყინვარს. სიგრძე 71 კმ, სიგანე 2600 მ. ფართობი დაახლოებით 650 კმ². უკან დახევის სტადიაშია.
ევრაზიის მყინვარებს შორის იგი ჩამორჩება მხოლოდ სიაჩენისა და ბალტოროს მყინვარებს. ფედჩენკოს მყინვარი იწყება მყინვარულ ცირკში, ზღვის დონიდან 6280 მ სიმაღლეზე. მყინვარის ენა ეშვება 2900 მ სიმაღლემდე. ყინულის სისქე შუა ნაწილში 1000 მ-მდეა. ყინულის მოძრაობის სიჩქარე 66,8 სმ/დღ-ღ-მდე. გააჩნია არაერთი დიდი შენაკადი. თოვლის მიჯნა გადის 4650 მ-ზე. ფედჩენკოს მყინვარზე კარგად არის გამოსახული შუა და გვერდითი მორენები. მყინვარიდან გამოდის მდინარე სელდარა. ჰიდრომეტეოროლოგიური ობსერვატორია ზღვის დონიდან 4200 მ სიმაღლეზეა.
მყინვარის ქვედა ნაწილი აღმოაჩინა რუსმა მკვლევარმა ვასილი ოშანინმა 1878 წელს. შუა და ზედა ნაწილი აღმოაჩინეს პამირის ექსპედიციის დროს 1928 წელს. მყინვარისა და მისი შემოგარენის პირველი რუკა შეადგინა ტოპოგრაფმა ივანე დოროფეევმა. სახელი ეწოდა შუა აზიის მკვლევრის ალექსი ფედჩენკოს პატივსაცემად.
სქოლიო
კატეგორია:ტაჯიკეთის მყინვარები
სასაკები
მინი|სააკი ბავშვები (1997) მინი|სასაკი მოცეკვავეები სასაკები — ინდონეზიის კუნძულ ლომბოკის მკვიდრი ხალხი, მათი რაოდენობა შეადგენს დაახლოებით 2.6 მილიონს (ლომბოკის სრული მოსახლეობის 85%). ისინი რასით და ენობრივად ბალიელებთან არიან დაკავშირებული, თუმცა მათი უმეტესობა მუსლიმანია, მაშინ როდესაც ბალელების უმეტესობა ინდუისტია.
ენა
სასაკური ყველაზე ახლო დგას ბალიზე და სუმბავაზე გავრცელებულ ენებთან, ხოლო ინდონეზიის სხვა ენებთან შედარებით დაშორებულია.
სქოლიო
კატეგორია:ინდონეზიის ეთნიკური ჯგუფები
იტატა
ჩილეს დაპყრობამდე, მდინარე იტატა წარმოადგენდა ბუნებრივ საზღვარს მის ჩრდილოეთით მცხოვრებ მაპუჩეს ხალხსა და მის სამხრეთით მცხოვრებ პიკუნჩეს ხალხს შორის.
რესურსები ინტერნეტში
კატეგორია:ჩილეს მდინარეები
Lasioglossum brevibasis
Lasioglossum brevibasis — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1938 წელს.
სქოლიო
brevibasis
Phymorhynchus coseli
Phymorhynchus coseli — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ვანუატუს პრეზიდენტი
ვანუატუს პრეზიდენტი - ვანუატუს სახელმწიფოს მეთაური, 5 წლის ვადით ირჩევს ამომრჩეველთა კოლეგია, რომელიც შედგება პარლამენტის წევრებისა და რეგიონალური საბჭოების პრეზიდენტებისაგან. პრეზიდენტი ნიშნავს უზენაესი სასამართლოს თავმჯდომარეს და სამ მოსამართლეს.
სქოლიო
კატეგორია:ვანუატუ კატეგორია:ოკეანეთის ქვეყნების პრეზიდენტები *
6 სექტემბერი
6 სექტემბერი — გრიგორიანული კალენდრის 249-ე დღე (ნაკიან წლებში – 250-ე დღე). წლის ბოლომდე დარჩენილია 116 დღე.
იხილეთ აგრეთვე
სხვა თვეები:
0906
ესპინოსო-დელ-რეი
ესპინოსო-დელ-რეი (Espinoso del Rey) — მუნიციპალიტეტი ესპანეთში, შედის კასტილია-ლა-მანჩის ავტონომიური გაერთიანების ტოლედოს პროვინციის ლა-ხარის კომარკის შემადგენლობაში. ფართობი — 48 კმ². მოსახლეობა — 425 კაცი (2020 წ.).
სქოლიო
კატეგორია:ტოლედოს მუნიციპალიტეტები
ეჟენ გაიარი
ეჟენ გაიარი — (დ. 1862 – გ. 1933) გამოჩენილი არტ ნუვოს დიზაინერი. მან დახურა მისი დიზაინერული მოღვაწეობა (დიზაინი დეკორატიული ნამუშევრებისა) და გადავიდა (შენობების) ინტერიერებისა და შენობების დეკორაციის დიზაინზე.
მას მოუწია საკუთარი (პირველად წამოწყებული) კარიერის დახურვა კანონის გამო. ის ზიგფრიდ ბინგთან ერთად მუშაობდა Georges de Feure და ედუარდ კოლონისათვის.
ლიტერატურა
კატეგორია:ფრანგი დიზაინერები კატეგორია:დაბადებული 1862 კატეგორია:გარდაცვლილი 1933
ნიკოფსი
მინიატიურა|250პქ|ნიკოფსია ანტიკური ხანისა და შუა საუკუნეების აფხაზეთის მხარეების რუკაზე. ნიკოფსი, ნიკოფსია (Nikofsis) — ისტორიული ციხე ქალაქი შავი ზღვის პირას, ქალაქ ტუაფსეს (კრასნოდარის მხარე, რუსეთი) ჩრდილო-დასავლეთით 47 კმ-ზე ნანგრევები შემორჩენილია დაახლოებით 30 მ სიმაღლის კლდეზე. პირველად მოხსენიებულია V საუკუნის ანონიმ ავტორთან. მემატიანე ფლავიუს არიანეს (II საუკუნე) ცნობით, აქ უფრო ადრეც ყოფილა ქალაქი ძვ. ლაზიკეს სახელწოდებით. VI-VIII საუკუნეებში ნიკოფში საეპისკოპოსო კათედრალი იყო. VIII საუკუნის ბოლოს ნიკოფსი ეგრის-აფხაზეთის სამეფოს შემადგენლობაში შევიდა. XIV-XVI საუკუნეებში იტალიურ გეოგრაფიის რუკებზე აღნიშნულია „სანიას“ სახელწოდებით. XVI საუკუნიდან თანდათან გამოეთიშა საქართველოს პოლიტიკისა და კულტურის გავლენას. გვიანდელ ფეოდალურ ხანაში იგი უკვე ნაქალაქარია.
ლიტერატურა
კატეგორია:რუსეთის არქეოლოგიური ძეგლები კატეგორია:კრასნოდარის მხარე კატეგორია:ისტორიული ქალაქები
არნოლდ შვარცენეგერი
არნოლდ ალოის შვარცენეგერი (Arnold Alois Schwarzenegger; დ. 30 ივლისი, 1947) — ავსტრიული წარმოშობის ამერიკელი კულტურისტი, მსახიობი, ბიზნესმენი და პოლიტიკოსი. კალიფორნიის 38-ე გუბერნატორი 2003-2011 წლებში.
სახელი გაითქვა ფილმებით: „ბარბაროსი კონანი“, „ტერმინატორი“, „მტაცებელი“ და „ტერმინატორი-2: განკითხვის დღე“.
სეროლანდია
სეროლანდია (Serrolândia) — მუნიციპალიტეტი ბრაზილიაში, ბაიას შტატში. მიეკუთვნება ბაიას შტატის ჩრდილო-ცენტრალური მეზორეგიონს.
არნოლდ შვარცენეგერი
რესურსები ინტერნეტში
კატეგორია:კალიფორნიის გუბერნატორები კატეგორია:ამერიკელი პოლიტიკოსები კატეგორია:ამერიკელი მსახიობები კატეგორია:კულტურისტები კატეგორია:დაბადებული 1947 კატეგორია:დაბადებული 30 ივლისი კატეგორია:XX საუკუნის ამერიკელი ბიზნესმენები
სეროლანდია
2010 წლის მონაცემებით, მოსახლეობა 12 120 ადამიანს შეადგენდა. ფართობი 373.762 კმ²-ია. მოსახლეობის სიმჭიდროვე 32.43 კმ²-ზე.
რესურსები ინტერნეტში
კატეგორია:ბაიას შტატის მუნიციპალიტეტები
კოსაპილია
კოსაპილია (Rio Cosapilla) — მდინარე ჩილესა და ბოლივიაში, სათავეს იღებს არიკა და პარინაკოტის რეგიონში ვულკან პარინაკოტის კალთებზე და შემდეგ მიედინება ჩრდილოეთით ბოლივიის ტერიტორიაზე. მიეკუთვნება მდინარე დესაგუადეროს აუზს.
რესურსები ინტერნეტში
კატეგორია:ჩილეს მდინარეები კატეგორია:ბოლივიის მდინარეები
Lasioglossum brevicorne
Lasioglossum brevicorne — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1870 წელს.
სქოლიო
brevicorne
ამედეო მოდილიანი
thumb|right|267პქ| ამედეო მოდილიანი ამედეო კლემენტ მოდილიანი (იტალ. Amedeo Clemente Modigliani; დ. 12 ივლისი, 1884, ლივორნო, იტალია — გ. 24 იანვარი, 1920, პარიზი, საფრანგეთი) — იტალიელი მხატვარი და მოქანდაკე. XIX საუკუნის ბოლოსა და XX საუკუნის დასაწყისის ერთ-ერთი ცნობილი მხატვარი, ექსპრესიონიზმის თვალსაჩინო წარმომადგენელი.
ბიოგრაფია
ამედეო (იედიდია) მოდილიანი დაიბადა ებრაელ-სეფარდების — ფლამინიო მოდილიანისა და ევგენია გარსენის ოჯახში, ლივორნოში (ტოსკანა, იტალია). იგი ოჯახში მეოთხე და ყველაზე უმცროსი შვილი იყო. ამედეოს დაბადებისთვის, ოჯახის საქმიანობას (შეშითა და ნახშირით ვაჭრობა) შემოსავალი უკვე თითქმის აღარ მოქონდა; ამედეოს დედას, რომელიც საფრანგეთიდან ჩამოვიდა — საარსებო ფულის მოპოვება ფრანგული ენის სწავლებითა და თარგმანებით უწევდა, მათ შორის გაბრიელე დ’ანუნციოს ნაწარმოებთა თარგმნით. ევგენია წარმოშობით მარსელიდან იყო, შესაბამისად, ფრანგული ენის შესწავლა მოდილიანიმ ადრეული ბავშვობიდანვე დაიწყო. ენის ცოდნა მას მნიშვნელოვნად დაეხმარა პარიზში ადაპტაციის თვალსაზრისით. ითვლება, რომ სწორედ დედის რომანტიკულმა ბუნებამ იქონია უდიდესი ზეგავლენა ახალგაზრდა მოდილიანის მსოფლმხედველობაზე. დედამისის დღიური, რომელსაც იგი ამედეოს დაბადების შემდეგ აწარმოებდა, მხატვრის ცხოვრების ამსახველ ერთ-ერთ მცირერიცხოვან დოკუმენტურ წყაროს წარმოადგენს.
11 წლის ასაკში მოდილიანი პლევრიტით დაავადდა, ხოლო 1908 წელს — ტიფით, რომელიც იმ დროისათვის განუკურნებელი სენი იყო. ამ ფაქტმა გადამწყვეტი როლი ითამაშა მის ცხოვრებაში. მისი დედის მონათხრობით, ციებ-ცხელებისას მას აბოდებდა იტალიელი ოსტატების შედევრები, ამასთან, საბოლოოდ მიაგნო თავის მოწოდებას — გამხდარიყო მხატვარი. გამოჯანმრთელების შემდეგ მშობლებმა ნება დართეს ამედეოს მიეტოვებინა სკოლა, რათა ლივორნოს ხელოვნების აკადემიაში ხატვა და ფერწერა შეესწავლა.
შემოქმედება
მოდილიანი აღიზარდა იტალიაში, სადაც შეისწავლა ანტიკური ხელოვნება და აღორძინების ეპოქის ხელოვანთა შემოქმედება. 1906 წლიდან კი გადავიდა პარიზში, სადაც გაიცნო ისეთი ცნობილი მხატვრები, როგორებიც იყვნენ პაბლო პიკასო და კონსტანტინ ბრინკუში, მათ დიდი გავლენა მოახდინეს მოდილიანის შემოქმედებაზე.
მოდილიანის მთავარი მემკვიდრეობა ძირითადად მოიცავს ნახატებს და ესკიზებს, მხოლოდ 1909–1914 წლებში მის ძირითად საქმიანობას სკულპტურა წარმოადგენდა. მისი ყველა ნაწარმოების მთავარი აზრი ადამიანია. ჩვენამდე მოაღწია მისმა რამდენიმე პეიზაჟმა. ხშირად მოდილიანი დროს უთმობდა რენესანსის მიმდინარეობის წარმომადგენლებს და იმ დროისთვის პოპულარულ აფრიკულ ხელოვნებას. მის შემოქმედებაში აღსანიშნავია ისეთი თანამედროვე მიმდინარეობები, როგორიცაა კუბიზმი და ფოვიზმი. მოდილიანის ცხოვრების პერიოდში მისი შემოქმედება არ გახდა პოპულარული, მისმა ნამუშევრებმა მხოლოდ მისი სიკვდილის შემდეგ მოიპოვა წარმატება.
გარდაცვალება
მოდილიანის სუსტი ჯანმრთელობა ჰქონდა და ხშირად ავადმყოფობდა, რის შედეგად, 1920 წლის 24 იანვარს, 35 წლის ასაკში გარდაიცვალა ტუბერკულოზით.
გავლენა
2004 წელს რეჟისორმა მიკ დეივისმა გადაიღო ფილმი „მოდილიანი“, სადაც მხატვრის როლს ენდი გარსია ასრულებს.
სქოლიო
კატეგორია:დაბადებული 12 ივლისი კატეგორია:დაბადებული 1884 კატეგორია:გარდაცვლილი 24 იანვარი კატეგორია:გარდაცვლილი 1920 კატეგორია:მოდერნისტი მხატვრები კატეგორია:მოდერნისტი მოქანდაკეები კატეგორია:იტალიელი მხატვრები კატეგორია:იტალიელი მოქანდაკეები კატეგორია:ებრაელი მხატვრები
ტორე-ანუნციატა
ტორე-ანუნციატა (Torre Annunziata) — ქალაქი და კომუნა იტალიაში, კამპანიის რეგიონის ნეაპოლის პროვინციაში. მდებარეობს ნეაპოლის ყურის სანაპიორზე, ვეზუვის მთის ძირში.
ქალაქი ვულკან ვეზუვის ამოფრქვევამ ორჯერ გაანადგურა, პირველად 79 წლის 24 აგვისტოს და მეორედ 1631 წელს. ტორე-ანუნციატა ერთ დროს მნიშვნელოვანი მეტალურგიული ცენტრი იყო, და ამავე დროს განვითარებული იყო კვების მრეწველობა, განსაკუთრებით მაკარონის წარმოება. დღეისათვის მრეწველობის მთავარ დარგებად საზღვაო, შეიარაღების და ფარმაცევტული წარმოება რჩება.
კომუნის ტერიტორიაზე, გათხრების შედეგად აღმოჩენილია ძვ. წ. I საუკუნის რომაული ვილები, რომლებიც სავარაუდოდ ნერონის მეუღლეს, პოპეიას ეკუთვნოდა. ამიტომ მათ პოპეიას ვილებს უწოდებენ.
1997 წლიდან, ქალაქი შესულია იუნესკოს მსოფლიო მემკვიდრეობის სიაში.
რესურსები ინტერნეტში
კატეგორია:იტალიის ქალაქები კატეგორია:მსოფლიო მემკვიდრეობის ძეგლები იტალიაში
ლარისა დოლინა
ლარისა დოლინა (Лариса Долина) (ქალიშვილობის გვარი — კუდელმანი (Кудельман), პირველი ქორწინების შემდეგ — მიონჩინსკაია (Миончинская); დ. 10 სექტემბერი 1955, ბაქო, აზერბაიჯანის სსრ) — საბჭოთა კავშირისა და რუსეთის საესტრადო მომღერალი, მსახიობი, რუსეთის დამსახურებული (1993) და სახალხო არტისტი (1998). ეროვნებით ებრაელია. ჰყავს ქალიშვილი — ანგელინა მიონჩინსკაია.
რესურსები ინტერნეტში
კატეგორია:ებრაელი მომღერლები კატეგორია:XX საუკუნის რუსი მომღერლები კატეგორია:დაბადებული 1955 კატეგორია:დაბადებული 10 სექტემბერი
პაგინაცია
პაგინაცია (pagina — გვერდი) — ნაბეჭდი გამოცემის გვერდების რიგითი ნუმერაცია. გვერდების ნომრების აღსანიშნავად ხმარობენ კოლონციფრებს (გვერდის ზემო ან ქვემო ნაწილში).
პაგინაცია ჰქვია აგრეთვე ნაბეჭდი ნაწარმოების გვერდების რაოდენობას (ცალკე ჩადებული გვერდების, რუკების, დამატებების ჩათვლით).
ლიტერატურა
კატეგორია:ტიპოგრაფია
ნილოსი (XV საუკუნე)
ნილოსი — ქართველი საეკლესიო და სახელმწიფო მოღვაწე XV საუკუნის მიწურულში. ქართლის მეფის კონსტანტინე II-ის კარის მოძღვარი. დაახლოებით 1492 წელს მეფემ პოლიტიკური მიზნით ეგვიპტის სულთანთან გაგზავნა, შემდეგ, დაახლოებით 1493-1495 წლებში — დასავლეთ ევროპაში.
რესურსები ინტერნეტში
კატეგორია:ქართველი საეკლესიო მოღვაწეები
ლიბერიის უნივერსიტეტი
უნივერსიტეტს ექვსი კოლეჯი, სამი პროფესიული სკოლა (მათ შორის იურიდიული და სამედიცინო) და სამი სამაგისტრო პროგრამა აქვს და სულ 18.000 სტუდენტი ჰყავს მის სამ ძირითად კამპუსზე ქვეყნის დედაქალაქსა და მის გარშემო. უნივერსიტეტის იურიდიული სკოლა ერთადერთია ქვეყანაში. ამ სკოლის კურსთამდავრებულები ხშირად ლიბერიის პოლიტიკაში წამყვან როლს იჭერენ, მათ შორის იყო ყოფილი პრეზიდენტი არტურ ბარკლეი.
რესურსები ინტერნეტში
კატეგორია:ლიბერიის უნივერსიტეტები
სანტა-მარია (სამხრეთი ილოკოსი)
სქოლიო
კატეგორია:სამხრეთ ილოკოსის მუნიციპალიტეტები
Phymorhynchus hyfifluxi
სქოლიო
კატეგორია:მუცელფეხიანები
გომარო
ისტორია
სოფელში შემორჩენილია ძველი ეკლესიის სამხრეთ კედლის ნაშთი – დიდი ქვების ცოკოლზე შეყენებული და გარედან დამუშავებული სამი დიდი ლოდი. ადგილობრივთა გადმოცემით, ეკლესიის ქვები მშენებლობებზე გაუზიდავთ, ხოლო ერთი ჯვრიანი ქვა სოფლის წყლის სათავის აუზთან აუტანიათ. ნაეკლესიარიდან 20 მ-ზე გდია 1 მ სიმაღლის ლოდი. მას შუაში რელიეფური ზოლი დაუყვება. იგი შესაძლოა ჯვრის ქვედა ნაწილი იყოს. 1595 წლის „გურჯისტანის ვილაიეთის დიდი დავთრის“ მიხედვით ამ სოფელს გომაროტი ერქვა და ახალციხის ლივის უდის ნაჰიეს (რ-ნი) ეკუთვნოდა. ცხოვრობდა 3 კომლი ქართველი: ქიტია მათიასძე, ხუდა გოგიჩასძე, ლაშქარა ხარებასძე. მათ მოჰყავდათ ხორბალი, ქერი, ჭვავი, ფეტვი, მუხუდო, ოსპი, ცერცვი; ჰქონდათ ბოსტნები, ჰყავდათ ცხვარი, ღორი, ფუტკარი. ყველა ამისათვის ისინი იხდიდნენ 7000 ახჩას ყოველწლიურად. 1705–1706 ახალციხის ლივის უდის ნაჰიეში შემავალი სოფ. გომაროდი ექვემდებარებოდა ვინმე სულეიმანს და იხდიდა 17 000 ახჩას. ჩანს, ამ დროისათვის იმატა მცხოვრებთა რაოდენობამ. ამჟამად აქ ცხოვრობენ უმეტესად აჭარიდან გადმოსახლებული: მიქელაძეები, ხოზრევანიძეები და ჯიმშელეიშვილები (იმერეთიდან).
დემოგრაფია
2014 წლის აღწერის მონაცემებით სოფელში ცხოვრობს 406 ადამიანი.
სქოლიო
კატეგორია:ადიგენის მუნიციპალიტეტის სოფლები
უდიპლომო სასიძო
რესურსები ინტერნეტში
კატეგორია:ქართულენოვანი ფილმები კატეგორია:1961 წლის ქართული ფილმები კატეგორია:კინოსტუდია ქართული ფილმი
სიტა
250პქ|მინი|გაძევებული სიტა [[რამას შვილებს რამაიანას ასწავლის]] სიტა (सीता, — „კვალი მიწაში“) — ინდუისტური ღვთაება რამას მეუღლე, ბედნიერების ქალღმერთის ლაკშმის ერთ-ერთი განსახიერება. მისი ცხოვრება აღწერილია ინდურ ეპოსში რამაიანა.
მარტოობაში სიტა ორ ჭაბუკს შობს, ასწავლის მათ რამაიანას და მამასთან აგზავნის, თავად თავის მშობელს — დედამიწას — თავშესაფარის სთხოვს და მასში ბრუნდება.
სიტას და რამას ეს ლეგენდა ინდოელ ხალხში დღემდე აქტუალურობას არ კარგავს. სიტა ერთგულების, ხოლო რამა მოვალეობის შესრულების სიმბოლოდაა ქცეული.
რესურსები ინტერნეტში
კატეგორია:ინდუისტური ქალღმერთები კატეგორია:რამაიანას პერსონაჟები
აარონ ბეკი
მინი|აარონ ბეკი (1942) აარონ ტემკინ ბეკი (დ. 18 ივლისი, 1921 — გ. 1 ნოემბერი, 2021) — ამერიკელი ფსიქიატრი, პენსილვანიის უნივერსიტეტის ფსიქიატრიის განყოფილების პროფესორი. იგი ითვლება კოგნიტური თერაპიის და კოგნიტური ქცევითი თერაპიის (CBT) მამად. მისი მეთოდები ფართოდ გამოიყენება კლინიკური დეპრესიისა და სხვადასხვა სახის შფოთვითი აშლილობის სამკურნალოდ. ბეკმა ასევე შეიმუშავა თვითშეფასების ზომები დეპრესიისა და შფოთვისთვის, განსაკუთრებით აღსანიშნავია ბეკის დეპრესიის ინვენტარი (BDI), რომელიც ერთ-ერთი ყველაზე ფართოდ გამოყენებული ინსტრუმენტია დეპრესიის სიმძიმის გასაზომად. 1994 წელს მან და მისმა ქალიშვილმა, ფსიქოლოგმა ჯუდიტ ბეკმა დააარსეს არაკომერციული ბეკის ინსტიტუტი კოგნიტური ქცევითი თერაპიისთვის Beck Institute for Cognitive Behavior Therapy, რომელიც უზრუნველყოფს CBT მკურნალობას, ტრენინგს და კვლევას. ბეკი სიკვდილამდე ორგანიზაციის პრეზიდენტ ემერიტუსი იყო.
ადრეული ცხოვრება და კარიერა
მინი|მარცხნივ|აარონ ბეკი. ჰოუპ სტრიტის საშუალო სკოლის წლიური ალბომის ფოტო (1939) აარონ ტემკინ ბეკი დაიბადა პროვიდენსში, როდ-აილენდი 1921 წლის 18 ივლისს. იგი დაიბადა უკრაინიდიდან ემიგრირებული ებრაელი ცოლ-ქმარის, ელიზაბეტ ტემკინის და ჰარი ბეკის ოჯახში და იყო ოთხ დედმამიშვილში უმცროსი. ჰარი მუშაობდა პრინტერად, ელიზაბეტის ოჯახმა კი ფინანსური წარმატება თამბაქოს საბითუმო ვაჭრობით მოიპოვა. ოჯახი ეკუთვნოდა პროვიდენსის აღმოსავლეთ ევროპის ებრაელ ემიგრანტთა თემის ზევით მოძრავ ავანგარდს. აარონის დაბადების დროს ტემკინ-ბეკები ცხოვრობდნენ "კომფორტული, დაბალი საშუალო კლასის ცხოვრების წესით" და პროვიდენსის სამხრეთ ნაწილლში იდგამდნენ ფესვებს. 1923 წელს, როდესაც აარონი ორი წლის იყო, ოჯახმა იყიდა სახლი 43/41 სესიის ქუჩაზე, ქალაქის ბლექსტოუნის უბანში.
ბეკი სწავლობდა ჯონ ჰოულენდის გრამატიკის სკოლაში, ნათან ბიშოპის უმცროს საშუალო სკოლასა და ჰოუპ სტრიტის საშუალო სკოლაში, რომელიც, როგორც ვალედიქტორიელმა 1938 წელს დაამთავრა. მოზარდი ბეკი ოცნებობდა გამხდარიყო ჟურნალისტი. ბეკმა დაამთავრა ბრაუნის უნივერსიტეტი magna cum laude ("დიდი პატივით") 1942 წელს. ბრაუნში ის აირჩიეს Phi Beta Kappa Society-ის წევრად, იყო The Brown Daily Herald-ის ასოცირებული რედაქტორი და მიიღო ფრენსის ვეილენდის სტიპენდია, უილიამ გასტონის პრიზი ორატორული ბრწყინვალებისთვის და ფილო შერმან ბენეტის ესეს ჯილდო. ბეკი სწავლობდა იელის სამედიცინო სკოლაში, აპირებდა გამხდარიყო ინტერნისტი და პროვიდენსში კერძო პრაქტიკაში მუშაობა. 1946 წელს დაამთავრა იელის მედიცინის დოქტორის ხარისხით.
ხარისხის მიღების შემდეგ, ბეკმა დაასრულა ექვსთვიანი რეზიდენტურა პათოლოგიაში როდ-აილენდის საავადმყოფოში და სამწლიანი რეზიდენტურა ნევროლოგიაში კუშინგის ვეტერანთა ადმინისტრაციულ საავადმყოფოში ფრემინგემში, მასაჩუსეტსში. ამ დროის განმავლობაში ბეკმა დაიწყო ნევროლოგიის სპეციალიზაცია. გავრცელებული ინფორმაციით, მოსწონდა მისი პროცედურების სიზუსტე. თუმცა, ფსიქიატრიის რეზიდენტების დეფიციტის გამო, მას დაევალა ექვსთვიანი როტაცია გაეკეთებინა ამ სფეროში და მიუხედავად თავდაპირველი სიფრთხილისა, იგი ჩაერთო ფსიქოანალიზში.
1946 წლიდან 1950 წლამდე სამედიცინო სტაჟირებისა და რეზიდენტურის დასრულების შემდეგ, ბეკი გახდა თანამშრომელი, ფსიქიატრიის განხრით, ოსტენ რიგსის ცენტრში, კერძო ფსიქიატრიულ საავადმყოფოში სტოკბრიჯის მთებში, მასაჩუსეტსში. აქ იგი 1952 წლამდე მშაობდა. იმ დროს ეს იყო ეგოს ფსიქოლოგიის ცენტრი, თანამშრომლობის უჩვულო ხარისხით ფსიქიატრებსა და ფსიქოლოგებს შორის, მათ შორის იყო დევიდ რაპაპორტის.
შემდეგ ბეკმა დაასრულა სამხედრო სამსახური, როგორც ნეიროფსიქიატრიის უფროსის თანაშემწე აშშ-ს სამხედროებში Valley Forge Army Hospital-ში.
პენსილვანიის ფსიქიატრია
შემდეგ ბეკი შეუერთდა პენსილვანიის უნივერსიტეტის ფსიქიატრიის განყოფილებას 1954 წელს. დეპარტამენტის თავმჯდომარე იყო კენეტ ელმეიკერ აპელი, ფსიქოანალიტიკოსი, ამერიკის ფსიქიატრიული ასოციაციის პრეზიდენტი, რომლის მცდელობებმა გაეფართოვებინა ფსიქიატრიის არსებობა და კავშირი დიდი გავლენა მოახდინა ბეკის კარიერაზე. ამავდროულად, ბეკმა დაიწყო ფორმალური ტრენინგი ფსიქოანალიზში ამერიკის ფსიქოანალიტიკური ასოციაციის ფილადელფიის ინსტიტუტში.
ბეკის უახლოესი კოლეგა იყო მარვინ სტეინი, მეგობარი სამხედრო საავადმყოფოს დღებიდან, რომელსაც ბეკი დიდ პატივს სცემდა ფსიქონეიროიმუნოლოგიაში მისი მეცნიერული სიმკაცრის გამო. ბეკმა პირველი კვლევა ლეონ ჯ. საულთან თანამშრომლობით ჩაატარა. ფსიქოანალიტიკოსთან, რომელიც ცნობილი იყო არაჩვეულებრივი მეთოდებით, როგორიცაა ტელეფონით თერაპია ან საშინაო დავალების მიცემა. კაცი რომელმაც შეიმუშავა ინვენტარის კითხვარები სიზმრების მანიფესტურ შინაარსში ეგო პროცესების რაოდენობრივად შესაფასებლად. ბეკმა და კურსდამთავრებულმა შეიმუშავეს ახალი ინვენტარი, რომელიც გამოიყენეს „მაზოხისტური“ მტრობის შესაფასებლად მანიფესტურ სიზმრებში. გამოქვეყნდა 1959 წელს. ამ კვლევამ აღმოაჩინა დაკარგვისა და უარყოფის თემები დაკავშირებული დეპრესიასთან და არა შებრუნებულ მტრობასთან, როგორც ამას ფსიქოანალიზი პროგნოზირებდა. მენტალური ჯანმრთელობის ეროვნული ინსტიტუტის დაფინანსებით ნამუშევრის შემუშავებისას, ბეკი მოიგონა ის, რასაც უწოდებდა ბეკის დეპრესიის ინვენტარს, რომელიც გამოაქვეყნა 1961 წელს და მალევე დაიწყო ბაზარზე გამოტანა, Apple-ის მხარდაჭერის გარეშე. სხვა ექსპერიმენტში მან აღმოაჩინა, რომ დეპრესიული პაციენტები, უარყოფის შემდეგ, არათუ ტანჯვას და წარუმატებლობას ლამობდნენ, როგორც ამას ფროიდისეული თეორია ვარაუდობდა, არამედ წახალისებასა და გაუმჯობესებას.
1950-იანი წლების განმავლობაში ბეკი იცავდა დეპარტამენტის ფსიქოანალიტიკურ თეორიებს, ატარებდა ექსპერიმენტებს და აგრეთვე იცავდა კერძო ეჭვებს. თუმცა, 1961 წელს დაპირისპირებამ იმის შესახებ, თუ ვინ უნდა დაენიშნათ ფსიქიატრიის ახალ კათედრაზე, კონკრეტულად, სასტიკმა ფსიქოანალიტიკურმა წინააღმდეგობამ ბიოსამედიცინო მკვლევარის ელი რობინსის არჩევნის გამო, სრულიად გადაიტანა ფოკუსი ფსიქოანალიზიდან. ბეკი ცდილობდა ნეიტრალური დარჩენილიყო და ალბერტ ჯ. სტანკარდთან ერთად ეწინააღმდეგებოდა პეტიციას რობინსის დაბლოკვის შესახებ. სტენკარდი, ბიჰევიორისტი, რომელის სპეციალობაც ჭარბწონიანობა იყო და რომელსაც ფსიქოანალიტიკური ტრენინგი მიტოვებული ქონდა, მდგრადი წინააღმდეგობის ფონზე, საბოლოოდ განყოფილების უფროსად დაინიშნა. ბეკი კვლავ არ იღებდა მონაწილეობას, რითაც ორ მეგობარს შორის მწარე წინააღმდეგობა გაჩნდა.
ამის გარდა, ამერიკულმა ფსიქოანალიტიკურმა ინსტიტუტმა უარყო (გადაიდო) ბეკის წევრობის განაცხადი 1960 წელს, მიუხედავად მისი ტრენინგისა ფილადელფიაში, ვინაიდან სკეპტიკურად უყურებდნენ მის ამბიციებს შედარებით ხანმოკლე თერაპიის წარმატებულობასთან დაკავშირებით. ბეკს ურჩიეს სხვა საქმით დაკავებულიყო, მაგრამ 1961 წელს მან უფრო გამოიკვეთა მისი კლინიკური და კვლევითი მუშაობა. ასეთი "გადადება" იყო ტაქტიკა, რომელსაც ინსტიტუტი იყენებდა სწავლებაში რწმენის შესანარჩუნებლად, მაგრამ ბეკმა მაშინ ეს არ იცოდა და გადაწყვეტილებას სულელურად და არასწორად თვლიდა.
ბეკი ჩვეულებრივ თავის მზარდ რწმენას მისი კოგნიტური მოდელის მიმართ იმ პაციენტზე მითითებით ხსნიდა, რომელსაც პენსილვანიის კლინიკაში ერთი წლის განმავლობაში უსმენდა. როდესაც მან შესთავაზა იდეა, რომ იგი შეშფოთებულია, ვინაიდან მისი ეგო გამოაშკარავებულია სექსუალური იმპულსების მიერ. როდესაც პაციენტი დარწმუნებული არ ჩანდა, ჰკითხა, სჯეროდა თუ არა ამის. მან თქვა, რომ სინამდვილეში წუხდა, რომ ის მოსაწყენი იყო და ხშირად, ყველასთან ერთად ამაზე ფიქრობდა.
კერძო პრაქტიკა
1962 წელს ის უკვე აკეთებდა ჩანაწერებს დეპრესიაში მყოფი ადამიანის აზრების შაბლონების შესახებ, ხაზს უსვამდა ყველფერს, რაზე დაკვირვება და ტესტირებაც შეიძლებოდა. და მკურნალობა აწმყოში. იგი გატაცებული იყო ჯორჯ კელის პირადი კონსტრუქციის თეორიით და ჟან პიაჟეს schema-თი. ბეკის პირველი სტატიები დეპრესიის კოგნიტურ თეორიაზე 1963 და 1964 წლებში, ზოგადი ფსიქიატრიის არქივში, ინარჩუნებდა ეგო ფსიქოლოგიის ფსიქიატრიულ კონტექსტს. მან შემდეგ მიმართა რეალისტური და მეცნიერული აზროვნების ცნებებს ახალი კოგნიტური ფსიქოლოგიის თვალსაზრისით. იგი გაფართოვდა იმისთვის, რომ გამხდარიყო თერაპიპიული საჭიროება.
ბეკის რვეულები ასევე სავსე იყო თვითანალიზით, სადაც დღეში ორჯერ მაინც წერდა საკუთარ „ნეგატიურ“ (მოგვიანებით „ავტომატურ“) აზრებს, რომლებიც შეფასებულია პროცენტული რწმენის ქულით, კლასიფიცირებული და რესტრუქტურიზებული.
1967 წელს, პენსილვანიის უნივერსიტეტში კვლავ გააქტიურების შემდეგ, ბეკი აღწერდა საკუთარ თავს და მის ახალ თერაპიას (როგორც ყოველთვის ჩუმად აკეთებდა) როგორც ნეოფროიდისტურს, ეგოს ფსიქოლოგიის სკოლაში, თუმცა ორიენტირებული იყო გარემოსთან ურთიერთქმედებაზე და არა შინაგან მისწრაფებებზე.. მან შესთავაზა კოგნიტური თერაპია, როგორც შედარებით „ნეიტრალური“ სივრცე და ხიდი ფსიქოლოგიაში. ისტორიკოს რეიჩელ როსნერის თანახმად, დეპრესიის შესახებ მონოგრაფიით, რომელიც ბეკმა 1967 წელს გამოაქვეყნა: „კოგნიტური თერაპია შემოვიდა ბაზარზე, როგორც მაკორექტირებელი ექსპერიმენტალური ფსიქოლოგიური ნამუშევარი, როგორც მისთვის, ასევე მისი პაციენტებისთვის და თანამემამულე ფსიქიატრებისთვის“.
კოგნიტური თერაპია
დეპრესიულ პაციენტებთან მუშაობისას ბეკმა აღმოაჩინა, რომ ისინი განიცდიდნენ ნეგატიური აზრების "ნაკადებს", რომლებიც თითქოს სპონტანურად წარმოიქმნებოდა. მან ამ შემეცნებას უწოდა "ავტომატური აზრები" და აღმოაჩინა, რომ მათი შინაარსი სამ ძირითად კატეგორიად იყოფა: ნეგატიური იდეები საკუთარ თავზე, სამყაროზე და მომავალზე. მან განაცხადა, რომ ასეთი შემეცნებები ურთიერთდაკავშირებული იყო, როგორც კოგნიტური ტრიადა. ავტომატურ აზრებზე რეფლექსიისთვის დახარჯული შეზღუდული დრო პაციენტებს უბიძგებს, რომ მათ მართებულად მოეპყრონ.
ბეკმა დაიწყო პაციენტების დახმარება მათი აზრების იდენტიფიცირებასა და შეფასებაში და აღმოაჩინა, რომ ამით მათ უფრო რეალისტურად აზროვნება და ფუნქციურად მოქცევა შეეძლოთ, ვინაიდან თავს ემოციურად უკეთესად გრძნობდნენ. მან შეიმუშავა ძირითადი იდეები CBT-ში და განმარტა, რომ სხვადასხვა აშლილობა დაკავშირებულია სხვადასხვა სახის დამახინჯებულ აზროვნებასთან. მან აღმოაჩინა, რომ ნებისმიერი ტიპის დამახინჯებული აზროვნება უარყოფითად მოქმედებს ადამიანის ქცევაზე. ბეკმა განმარტა, რომ წარმატებული ჩარევები ასწავლის ადამიანს, გაიგოს და გააცნობიეროს მისი დამახინჯებული აზროვნება და ისწავლოს თუ როგორ დაუპირისპირდეს მის შედეგებს. მან აღმოაჩინა, რომ ხშირი უარყოფითი ავტომატური აზრები ავლენს ადამიანის ძირითად რწმენას. მან განმარტა, რომ ძირითადი რწმენა ყალიბდება ცხოვრებისეული გამოცდილებების მანძილზე. ჩვენ "ვგრძნობთ" ამ რწმენას ჭეშმარიტებას.
ბეკის ბოლოდროინდელმა კვლევამ შიზოფრენიის მკურნალობაზე აჩვენა, რომ პაციენტები, რომლებიც, ითვლებოდა, რომ არ რეაგირებდნენ მკურნალობაზე, ექვემდებარებიან პოზიტიურ ცვლილებებს. დაავადების ყველაზე მძიმე გამოვლინებსაც კი, როგორებიცაა ჰოსპიტალიზაციის ხანგრძლივი პერიოდები, უცნაური ქცევა, ცუდი პირადი ჰიგიენა, თვითდაზიანება და აგრესიულობა, შეუძლიათ დადებითად უპასუხონ კოგნიტური ქცევითი თერაპიის შეცვლილ, მოდიფიცირებულ ვერსიას.
თუმცა, მენტალური ჯანმრთელობის ზოგიერთი პროფესიონალი ეწინააღმდეგება ბეკის კოგნიტურ მოდელებს და შედეგად მიღებული თერაპიებს. მათი აზრით ის ძალიან მექანიკური ან ძალიან შეზღუდულია გონებრივი აქტივობის იმ ნაწილებში, რომელ ნაწილებსაც განიხილავენ. ბეკის ნამუშევარი წარმოდგენილი იყო ფსიქოანალიზზე უფრო მეცნიერულ და ექსპერიმენტულ განვითარებად (მისი ნაკლებ რედუქციულობისა, ბიჰევიორიზმთან შედარებით). ბეკის ძირითადი პრინციპები სულაც არ იყო დაფუძნებული იმ დროს განვითარებული კოგნიტური ფსიქოლოგიის ან ნეირომეცნიერების ზოგად მიგნებებსა და მოდელებზე. იგი გამომდინარეობდა პირადი კლინიკური დაკვირვებებიდან და ინტერპრეტაციებიდან მისი თერაპიის კაბინეტში. მიუხედავად იმისა, რომ მრავალი კოგნიტური მოდელი შემუშავდა სხვადასხვა ფსიქიკური აშლილობისთვის და ასობით კვლევა CBT-ის ეფექტურობაზე მიუთითებდა, გაცილებით ნაკლები ყურადღება გამახვილდა სავარაუდო აქტიური მექანიზმების ექსპერიმენტულად დამტკიცებაზე, ვინაიდან იგი შედარებით მარტივია მკურნალობის ვიწრო, დროში შეზღუდული და ხელით დაფუძნებული ბუნების გამო. ზოგიერთ შემთხვევაში არ არის ნაპოვნი პროგნოზირებული მიზეზობრივი კავშირი, როგორიცაა დისფუნქციურ დამოკიდებულებებსა და შედეგებს შორის.
ორგანიზაციები
ბეკი ჩართული იყო კვლევითი ხასიათის კვლევებში პენსილვანიის უნივერსიტეტში და ყოველ ორ კვირაში, ბეკის ინსტიტუტში, რეგიონის ფსიქიატრიის რეზიდენტებისთვის, კურსდამთავრებულებისთვის და ფსიქიკური ჯანმრთელობის პროფესიონალებისთვის ატარებდა კონფერენციებს. ის ყოველ ორ კვირაში ხვდებოდა კონფერენციის მონაწილეებს და ძირითადად თამაშობდა ორ-სამ როლურ თამაშს.
ის 2007 წელს აირჩიეს ამერიკის ხელოვნებისა და მეცნიერების აკადემიის წევრად.
ბეკი იყო არაკომერციული ბეკის კოგნიტური თერაპიის ინსტიტუტის Beck Institute for Cognitive Therapy დამფუძნებელი და დამსახურებული პრეზიდენტი. ფსიქოპათოლოგიის კვლევის ცენტრის (PRC) დირექტორი, რომელიც არის სუიციდის მკურნალობისა და პრევენციის ცენტრის მშობელი ორგანიზაცია. 1986 წელს იყო მოწვეული მეცნიერი ოქსფორდის უნივერსიტეტში.
1992 წლიდან იყო პენსილვანიის პროფესორ ემერიტუსი და დამხმარე პროფესორი როგორც ტემპლის უნივერსიტეტში, ასევე ნიუ-ჯერსის მედიცინისა და სტომატოლოგიის უნივერსიტეტში.
პირადი ცხოვრება
1950 წელს დაქორწინდა ფილის ვ. ბეკზე და შეეძინა ოთხი შვილი: როი, ჯუდი, დენი და ალისა. ფილისი იყო პირველი ქალი მოსამართლე პენსილვანიის თანამეგობრობის სააპელაციო სასამართლოში. მისი უმცროსი ქალიშვილი, ალის ბეკ დუბოუ, ამავე სასამართლოს მოსამართლეა. ხოლო უფროსი ქალიშვილი ჯუდიტი ცნობილი CBT განმანათლებელი და კლინიცისტია, რომელმაც დაწერა ძირითადი "ტექსტი" ამ სფეროში. იგი აგრეთვე არაკომერციული ბეკის ინსტიტუტის თანადამფუძნებელია.
ბეკი 2021 წლის 18 ივლისს 100 წლის გახდა და გარდაიცვალა მოგვიანებით, იმავე წლის პირველ ნოემბერს, ძილში, საკუთარ სახლში, ფილადელფიაში.
კითხვარები
ბეკის დეპრესიის ინვენტართან (BDI) ერთად, ბეკმა შეიმუშავა ბეკის უიმედობის სკალა (BHS), ბეკის სკალა სუიციდური იდეებისთვის (BSS), ბეკის შფოთვის ინვენტარი (BAI), ბეკის ახალგაზრდების ინვენტარი (BYI), კლარკ-ბეკის ობსესიურ-კომპულსიური ინვენტარი (CBOCI), და BDI–სწრაფი სკრინი სამედიცინო პაციენტებისთვის.
ბეკი თანამშრომლობდა ფსიქოლოგ მარია კოვაქსთან ბავშვთა დეპრესიის ინვენტარის შემუშავებაში, რომელიც იყენებდა BDI-ს შაბლონად.
გამორჩეული ჯილდოები და პატივები
ბეკმა მიიღო საპატიო წოდებები ისეთი სასწავლებლებისგან, როგორებიცაა: იელის უნივერსიტეტი, პენსილვანიის უნივერსიტეტი, ბრაუნის უნივერსიტეტი,, Assumption College და ფილადელფიის ოსტეოპათიური მედიცინის კოლეჯი.
სქოლიო
კატეგორია:ფსიქიატრები კატეგორია:დაბადებული 1921 კატეგორია:დაბადებული 18 ივლისი კატეგორია:გარდაცვლილი 2021 კატეგორია:გარდაცვლილი 1 ნოემბერი კატეგორია:ამერიკელი ფსიქოლოგიური ჟანრის მწერლები
მცირე სვინაქსარი
მინიატიურა|250პქ|მცირე სვინაქსარი მცირე სვინაქსარი — XI საუკუნის ქართული ხელნაწერი, საღვთისმსახურო კრებული. გადაწერილია 1030 წელს კონსტანტინეპოლში, ხორას მონასტერში. ხელნაწერის მომგებელია ზაქარია ბანაელი.
მცირე სვინასარმა საფუძველი ჩაუყარა საქართველოს ეკლესიაში ახალი, კონსტანტინეპოლური ტიპიკონისა და კალენდრის შემოღებას, მოძრავი ციკლის ახალი გეგმისა და შედგენილობის განსაზღვრას. მცირე სვინაქსარმა წარმოშვა საღვთისმსახურო-ჰიმნოგრაფიული კრებულების ახალი სახეობანი: თვენი, მარხვან-ზატიკნი, პარაკლიტონი.
ვარზეა-დუ-პოსუ
ვარზეა-დუ-პოსუ (Várzea do Poço) — მუნიციპალიტეტი ბრაზილიაში, ბაიას შტატში. მიეკუთვნება ბაიას შტატის ჩრდილო-ცენტრალური მეზორეგიონს.